CELEX: 32022R0665
Language: mt
Date: 2022-04-21 00:00:00
Title: Regolament ta’ Implimentazzjoni tal-Kummissjoni (UE) 2022/665 tal-21 ta' April 2022 li jemenda r-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq

22.4.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 121/33
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/665
         tal-21 ta' April 2022
         li jemenda r-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1210/2003 tas-7 ta’ Lulju 2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq u li jirrevoka r-Regolament (KE) Nru 2465/96 (1), u b’mod partikolari l-Artikolu 11(b) tiegħu,
         Billi:
         
                     (1)
                  
                  
                     L-Annessi III u IV tar-Regolament (KE) Nru 1210/2003 jelenkaw il-persuni fiżiċi u ġuridiċi, il-korpi jew l-entitajiet assoċjati mar-reġim tal-ex President Saddam Hussein u soġġetti għal iffriżar tal-assi.
                  
               
                     (2)
                  
                  
                     Fit-18 ta’ April 2022, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jneħħi żewġ persuni fiżiċi u entità waħda mil-lista ta’ persuni jew entitajiet li jenħtieġ li jintlaqtu mill-iffriżar ta’ assi.
                  
               
                     (3)
                  
                  
                     Għaldaqstant, jenħtieġ li l-Annessi III u IV tar-Regolament (KE) Nru 1210/2003 jiġu emendati skont dan,
                  
               ADOTTAT DAN IR-REGOLAMENT:
         
            Artikolu 1
            L-Anness III tar-Regolament (KE) Nru 1210/2003 huwa emendat kif indikat fl-Anness I ta' dan ir-Regolament.
         
         
            Artikolu 2
            L-Anness IV tar-Regolament (KE) Nru 1210/2003 huwa emendat kif indikat fl-Anness II ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-21 ta' April 2022.
            
               
                  Għall-Kummissjoni
               
               
                  F’isem il-President
               
               
                  Direttur Ġenerali
               
               
                  Id-Direttorat Ġenerali għall-Istabilità Finanzjarja, is-Servizzi Finanzjarji u l-Unjoni tas-Swieq Kapitali
               
            
         
         
            (1)  ĠU L 169, 8.7.2003, p. 6.
      
      
         
            ANNESS I
            Fl-Anness III tar-Regolament tal-Kunsill (KE) Nru 1210/2003, titħassar l-entrata segwenti:
            
               
                           “3.
                        
                        
                           Rasheed Bank (psewdonimi (a) Al-Rashid Bank, (b) Al Rashid Bank, (c) Al-Rasheed Bank); PO Box 7177, Triq Haifa, Baghdad, Iraq, jew Al Masarif Street, Bagdad, l-Iraq.”
                        
                     
         
      
      
         
            ANNESS II
            Fl-Anness IV tar-Regolament tal-Kunsill (KE) Nru 1210/2003, jitħassru l-entrati li ġejjin:
            
               
                           “72.
                        
                        
                           Asil Sami Mohammad Madhi Tabrah (psewdonimu Asil Tabra). Data tat-twelid: Is- 6 ta’ Ġunju 1964. Post tat-twelid: L-Iraq. Nazzjonalità: Iraqija”
                        
                     
            
               
                           “75.
                        
                        
                           Maki Mustafa Hamudat (psewdonimi (a) Maki Hamudat, (b) Mackie Hmodat, (c) Ġeneral Maki Al-Hamadat, (d) Macki Hamoudat Mustafa). Data tat-twelid: madwar l-1934. Indirizz: Baghdad, l-Iraq. Nazzjonalità: Iraqija”